جوزيف روزنتال

جوزيف روزنتال (1867–1927) Rosenthal, Joseph هوه واحد من قادة و مؤسسين الحزب الشيوعى المصرى.

روزنتال يهودى من اصل ايطالى اتولد فى فلسطين و عمل جواهرجى و جيه مصر سنة 1899م فى الاول اشترك فى المجال العمالى و النقابى بين الاجانب، و اشتغل مستشار لبلدية الاسكندرية.

و كان هوا صاحب فكرة تكوين اتحاد نقابى عمالى سنة بيوجه كل النقابات القائمه بعد الموجة العارمة من الاضرابات و تشكيل النقابات بين العمال المصريين و الاجانب فى 1919.

و ملفه فى وزارة الداخليه بيقول ان اجهزة الامن بدات تتابعه من مطلع القرن و اعتبرته فى ملفاتها فوضوى من سنة 1913م

 تاسيس الحزب الاشتراكى المصرى 

تاسس الحزب الاشتراكى المصرى فى 29 اغسطس 1921م و هوا حزب اشتراكى ديمقراطى بمسحة راديكالية و كان من اهدافه محاربة الاستعمار و مقاومة الديكتاتورية و العسكرية و الحرب الهجومية و الغاء المعاهدات السرية، و نص برنامج الحزب على انه بيسعى لانشاء مجتمع اقتصادى بيقوم على مبادئ الاشتراكية بواسطة الصراع الحزبى و الوسايل السلمية.

بدا الحزب نشاطه فى سنة 1922م بالاسكندرية بقيادة جوزيف روزنتال و حسنى العرابى و انطون مارون. و كثرت الانقسامات جوه الحزب بسبب عدم وجود قيادة قوية فيه. واذاع الحزب بيانه التاسيسى فى فبراير سنة 1922م و هوا يشمل الاهداف اللى بعد كده :

1- الاتحاد مع السودان

2- تاميم قناة السويس

3- الغاء الديون الخارجية للدولة

4- الغاء الامتيازات الاجنبية

5- اصدار قانون للاصلاح الزراعى

6- اصلاح قانون العمل والسماح بتاسيس النقابات.

و انضم ليه سلامه موسى و على العنانى و عزيز ميرهم و غيرهم و نشرو برنامجهم اللى اختلف عن برامج الاحزاب الاخرى بما تضمنه من المبادئ الاشتراكية بالتوزيع العادل للثمرات على العاملين طبقا لقانون الانتاج والكفاءة الشخصية.

 مصادر 
 مركز الدراسات الاشتراكية 
 الاهرام و الحزب الشيوعى الاول
 اليسار المصرى فى العشرينات - محمد البعلى

تصنيف:مصريين
تصنيف:مواليد 1867
تصنيف:وفيات 1927
تصنيف:احزاب شيوعيه فى مصر
شيوعى